เอกชนไม่แหยงการเมือง ลงทุนเพิ่มหวังกำไรโตปีนี้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — เอกชนไม่กลัวการเมืองภัยแล้ง ยังขยายการลงทุน ตั้งเป้ากำไรเพิ่มปีนี้
นายพุทธชาติ รังคสิริ กรรมการผู้จัดการ บริษัท ทีดับบลิวแซด คอร์ปอเรชั่น (TWZ) เปิดเผยว่า ธุรกิจของบริษัทจะไม่ได้รับผลกระทบจากปัญหาการเมืองในขณะนี้ เพราะโทรศัพท์มือถือได้กลายเป็นสินค้าอุปโภคและมีอายุงานสั้น เชื่อว่าความต้องการใช้ยังคงมีอยู่ต่อเนื่อง 
ทั้งนี้ บริษัทเริ่มมองการส่งสินค้าไปขายยังประเทศเพื่อนบ้าน เพื่อขยายฐานลูกค้าจากหลัก 60 ล้านคน ในประเทศ เป็นหลักพันล้านคนแทน ซึ่งปีหน้าตั้งเป้าเพิ่มสัดส่วนรายได้ต่างประเทศจาก 5% เป็น 1015% 
สำหรับปีนี้บริษัทตั้งงบลงทุน 60 ล้านบาท ซึ่งจะใช้ตั้งสาขาในประเทศจีนประมาณ 1 ล้านเหรียญสหรัฐ เพื่อคอยตรวจสอบคุณภาพสินค้า การจัดสั่งสินค้า 
“ปีนี้คาดว่าจะมียอดขาย 4,000 ล้านบาท เติบโต 10% จากปีที่ผ่านมามีจำนวน 3,600 ล้านบาท และจะพยายามรักษาอัตรากำไรขั้นต้นใกล้เคียงกับปีที่ผ่านมา 11%” นายพุทธชาติ กล่าว
นายวิทูร สุริยวนากุล ประธานเจ้าหน้าที่บริหาร บริษัท สยามโกลบอลเฮ้าส์ (GLOBAL) กล่าวว่า สาขาในต่างจังหวัดไม่ได้เจอปัญหาภัยแล้งโดยตรง และขณะนี้ราคาสินค้าเกษตรค่อนข้างดี เช่น ข้าว อ้อย ยางพารา เป็นต้น 
สำหรับรายได้ในปีนี้คาดว่าจะถึง 5,000 ล้านบาท โตในระดับ 25% สูงกว่าค่าเฉลี่ยโต 20% เนื่องจากมีการเปิดสาขา 23 แห่ง และเศรษฐกิจดีขึ้น
นายบี เตชะอุบล ประธานเจ้าหน้าที่บริหาร บริษัทหลักทรัพย์ คันทรี่ กรุ๊ป (CGS) กล่าวว่า ปีนี้ตั้งเป้ามีส่วนแบ่งการตลาด (มาร์เก็ตแชร์) อันดับ 1 ในธุรกิจนายหน้าซื้อขายหลักทรัพย์ ด้วยสัดส่วน 1315% จากอันดับ 2 ในปัจจุบันด้วยส่วนแบ่งการตลาด 6.12%
“เราจะขยายลูกค้ารายบุคคลอีก 1 แสนบัญชี จาก 5 หมื่นบัญชีในปัจจุบัน พร้อมเพิ่มลูกค้าสถาบันที่มีอยู่เพียง 12 ราย และเพิ่มสถาบันการเงินจากต่างประเทศอีก 4 ราย ทำให้ลูกค้าสถาบันมีสัดส่วนซื้อขาย 15% และรายย่อยเป็น 85%” นายบี กล่าว
ขณะเดียวกันบริษัทจะรักษาความสามารถในการทำกำไร ด้วยการขยายฐานรายได้ทั้งในธุรกิจวาณิชธนกิจ การบริหารกองทุน และพอร์ตลงทุน พร้อมปรับการ บริหารจัดการลงทุนใหม่ ตั้งเป้าว่าต้องมีกำไรทุกเดือน ซึ่ง 2 เดือนแรกมีกำไรจำนวนมาก